Andoni Zubizarreta

Andoni Zubizarreta (Gasteiz, Araba, 1961eko urriaren 23a) futbolari ohia da, eta Bartzelona Futbol Klubeko gaur egungo zuzendari teknikoa. Gasteiztarra jaiotzez, Aretxabaletan igaro zuen haurtzaroa.

Bizitza 

Deportivo Alaves taldeko harrobitik ateratako atezaina da, eta Athleticen zaildu zen Jose Angel Iribarren eskutik.

1981-1982 denboraldian egin zuen Athletic taldearekin debuta, Atletico de Madrid taldearen aurka. Guztira, bost denboraldi egin zituen taldean, 1981etik 1986. urtera bitarte. Athletic taldearekin bi Liga eta Errege Kopa bat irabazi zituen.

Bere arorik oparoena 1986tik 1994ra bitartekoa izan zen, FC Barcelona taldearekin, lau Liga eta bi Errege Kopa irabazi baitzituen, baita 1989ko Europako Errekopa, 1992ko Europako Kopa eta 1993ko Superkopa ere. 1994an Valencia taldeak fitxatu zuen.

Horrez gain, Espainiako selekzioarekin 126 aldiz jokatu zuen, hiru Munduko Txapelketa: Mexiko 86, Italia 90 eta AEB 94. Nazioartean ere bi Eurokopa jokatu ditu: Alemania 88 eta Ingalaterra 96. Espainiako Ligan errekor anitz ditu Zubizarretak: Ligan -622- eta selekzioarekin -123- partida gehien jokatu dituen jokalaria da. 1998. urtean erretiratu zen futbol profesionaletik.

Taldeak 

 1978-1979: Aretxabaleta KE
 1979-1980: Deportivo Alaves
 1980-1981: Bilbao Athletic
 1981-1986: Athletic
 1986-1994: FC Barcelona
 1994-1998: Valencia FC

Erreferentziak 

Euskal Herriko futbol atezainak
Alaveseko futbolariak
FC Barcelonako futbolariak
Aretxabaletarrak
Gasteiztarrak
Valencia CFko futbolariak
Gipuzkoako gizon futbolariak
Athleticeko futbolariak 1980ko hamarkadan
Bilbao Athleticeko futbolariak
Athleticeko langileak